सर्वप्रथम म पाठकलाई उनको यो गीतसङ्ग्रह ‘मनदेखि मनसम्म’ पुस्तकको परिचय गराउँछु । संग्रहमा विभिन्न शिर्षकका चार–चार श्लोक अर्थात् स्थायी र अन्तरायुक्त एकशय गीतहरु संग्रहित छन् । सङ्ग्रहलाई वाशु शशी स्मृति परिषद् काठमाडौंले प्रकाशित वि.स. २०६५ सालमा प्रकाशित गरेको हो । पुस्तकको आवरणमा कलाकार नरेन्द्रबहादुर श्रेष्ठले अमूर्त कला सिर्जनाद्वारा भाव व्यक्त गर्दै गीतिभावलाई प्रतिविम्बित गरेका छन् । पुस्तकको परिचय, भूमिका, सूची देखि लिएर गीतहरुको सबै पोयो छोडाउँदा एकशय दश पानाहरुमा आँखा डुलाउनु पर्दछ । पुस्तकको मूल्य रु ६८/– मात्र रहेको छ ।
